Kirjeldus
Seljakott 019 on Galvi-Linda patrullkottide sarja tippmudel. Kott on valmistatud Cordurast, mis on eriti vastupidav materjal, mida kasutatakse tihti just töö- ja militaarriiete tegemisel, aga näiteks Adidas kasutab Cordurat ka mõnede oma kõige vastupidavamate jalatsimudelite tootmisel. Koti esipaneelil on kaks mahukat välistaskut, mille peal on paelad Molle-süsteemsete taskute kinnitamiseks. Ülemisel välistaskul on tekstiillukud täiendava lisavarustuse kinnitamiseks. Esipaneeli siseküljel on kaks lukuga suletavat võrgust taskut. Koti põhisahtel on täies ulatuses avatav, mis teeb pakkimise eriti mugavaks, kui on vaja kotti rohkem asju mahutada. Ja asju mahub siia kotti korralikult – koti mahutavus on 35 liitrit (võrdluseks, et käsipagasi alla minev reisikohver mahutab 40-44 liitrit). Koti külgedel on kompressioonirihmad, mis võimaldavad koti mahtu reguleerida ning vajadusel kotti pingule tõmmata. Lisatugevdusega tagaseina siseküljel on tasku veekoti paigaldamiseks ning tekstiillukuga suletav ava veekoti otsiku kotist väljajuhtimiseks. Tagaseina siseküljel on reguleeritavad rihmad varustuse kinnitamiseks. Koti seljaosa ja ergonoomilised õlarihmad on polsterdatud ning olemas on nii kandesang kui ka reguleeritav puusatugi laiusega 14 cm. Puusatugi on seejuures eemaldatav. Õlarihmad on omavahel fikseeritavad kompressioonirihmadega ning on varustatud paeltega Molle-süsteemse lisavarustuse kinnitamiseks. Lisaks on õlarihmadel D-rõngad varustuse kiirkinnitamiseks. Kott on varustatud eemaldatava vihmakindla kattega, mis asub koti põhja all lukuga suletavas sahtlis. Koti põhja all ja külgedel on paelad täiendavate Molle-süsteemsete taskute kinnitamiseks.
Eesti ettevõtte Galvi-Linda poolt toodetud kotid on no-nonsense militaartasemega kotid, mis ei jäta sind hätta üheski olukorras. Galvi-Linda on olnud aastaid Eesti Kaitseväe ja politsei poolt usaldatud partneriks seljakottide, riiete ja muu varustuse tootmisel. Kui Kaitseministeerium otsustas 90ndate teises pooles Eesti Kaitseväele päris oma varustust välja hakata arendama, siis üheks partneriks valiti just Galvi-Linda.